આ મહિલા સંગઠને જણાવ્યું હતું કે ઈન્ડોનેશિયા, તુર્કી, જોર્ડન અને ઈજિપ્તમાં મહિલાઓ માટે કાયદો છે એટલે સુધી કે પાડોશી રાજ્ય બાંગ્લાદેશ અને પાકિસ્તાનમાં પણ પારિવારિક અને વિવાહ સંબંધિત કાયદા છે, જ્યારે ભારતમાં મુસ્લિમ પારિવારિક કાયદો નથી. ભારતમાં પણ આ કાયદો હોવો જોઈએ કે જેનાથી ભારતીય મુસ્લિમ મહિલાઓને ન્યાય મળી શકે. મધ્યપ્રદેશના સતના નજીક નજિરાબાદમાં યોજાયેલી ભારતીય મુસ્લિમ મહિલા આંદોલનની બેઠકમાં રજૂ કરવામાં આવેલી નવ મુદ્દાની માગણીમાં મુસ્લિમ પરિવાર કાયદાની પણ માગણી કરવામાં આવી છે.